CELEX: 62019TN0327
Language: fi
Date: 2019-05-30 00:00:00
Title: Asia T-327/19: Kanne 30.5.2019 — Mubarak v. neuvosto

29.7.2019   
            
            
               FI
            
            
               Euroopan unionin virallinen lehti
            
            
               C 255/46
            
         
      Kanne 30.5.2019 — Mubarak v. neuvosto
      (Asia T-327/19)
      (2019/C 255/59)
      Oikeudenkäyntikieli: englanti
      
         Asianosaiset
      
      
         Kantaja: Mohamed Hosni Elsayed Mubarak (Kairo, Egypti) (edustajat: B. Kennelly QC, ja J. Pobjoy, Barrister, sekä G. Martin, C. Enderby Smith ja F. Holmey, Solicitors)
      
         Vastaaja: Euroopan unionin neuvosto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 21.3.2019 annetun neuvoston päätöksen (YUTP) 2019/468 (1) ja 21.3.2019 annetun neuvoston täytäntöönpanopäätöksen (EU) 2019/459 (2) kantajaa koskevilta osin
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, joka perustuu siihen, että vastaaja on jättänyt tarkistamatta, että Egyptin viranomaiset tulisivat kunnioittamaan kantajalle unionin oikeuden mukaan kuuluvia perusoikeuksia, mukaan lukien Euroopan unionin perusoikeuskirjan 47 ja 48 artiklaa, siltä osin kuin on kyse oikeudenkäynneistä ja tutkinnoista, joihin vastaaja on vedonnut.
               
            
                  2)
               
               
                  Toinen kanneperuste, joka perustuu siihen, että vastaaja on tehnyt arviointivirheitä katsoessaan, että perusteet kantajan sisällyttämiselle 21.3.2011 annetun neuvoston päätöksen 2011/172/YUTP (3) 1 artiklaan ja samana päivänä annetun neuvoston asetuksen (EU) N:o 270/2011 (4) 2 artiklaan täyttyivät.
               
            
         (1)  Egyptin tilanteen johdosta määrättävistä tiettyihin henkilöihin, yhteisöihin ja elimiin kohdistuvista rajoittavista toimenpiteistä annetun päätöksen 2011/172/YUTP muuttamisesta 21.3.2019 annettu neuvoston päätös (YUTP) 2019/468 (EUVL 2019, L 80, s. 40).
      
         (2)  Egyptin tilanteen johdosta määrättävistä tiettyihin henkilöihin, yhteisöihin ja elimiin kohdistuvista rajoittavista toimenpiteistä annetun asetuksen (EU) N:o 270/2011 täytäntöönpanosta 21.3.2019 annettu neuvoston täytäntöönpanoasetus (EU) N:o 2019/459 (EUVL 2019, L 80, s. 1).
      
         (3)  Egyptin tilanteen johdosta määrättävistä tiettyihin henkilöihin, yhteisöihin ja elimiin kohdistuvista rajoittavista toimenpiteistä 21.3.2011 annettu neuvoston päätös 2011/172/YUTP (EUVL 2011, L 76, s. 63).
      
         (4)  Egyptin tilanteen johdosta määrättävistä tiettyihin henkilöihin, yhteisöihin ja elimiin kohdistuvista rajoittavista toimenpiteistä 21.3.2011 annettu neuvoston asetus (EU) N:o 270/2011 (EUVL 2011, L 76, s. 4).